Pyytti

|  |  |
| --- | --- |
| Sijainti | 
60°22′53″N, 21°39′44″E, NaantaliVarsinais-SuomiSuomi |
| Merialue | 
Saaristomeri |
| Pinta-ala | 
0,55 km²  |

Väestö| Asukasluku | 
0 (2009) |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Pyytti** on entisen Rymättylän kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,55 neliökilometriä. Vuonna 2009 saaressa ei ollut yhtään vakituista asukasta. Pyytin saareen liikennöi Haapalasta Rymättylän reittialueella maksuton yhteysalus M/S *Isla*.

Pyytin saari on lähes kokonaan luonnonsuojelualuetta, ja se kuuluu "Pakinaisten saaristo" Natura 2000 -alueeseen. Pyytti on maisemallisesti komea, korkealle merenpinnasta kohoava kallioselänne, korkeimman kohdan ollessa yli 45 metriä merenpinnan yläpuolella. Saarella on paljon kalliojyrkänteitä. Saaren reunamilla kasvaa mäntyvaltaista vanhaa metsää ja lakiosat ovat puutonta avokalliota. Pyytti sijaitsee sitä paljon suurempien saarien Korvenmaan ja Pakinaisten välisessä salmessa. Kumpikin saari on noin 150 metrin etäisyydellä.

Pyytti kuului Pakinaisten kylään. Saaren korkeimmalla kohdalla sijaitsi kolmiomittauspiste. Vuonna 1965 saaren itäosissa oli peltomaata ja kaakkoisrannalla Pyytti-niminen tila. Vuoden 1981 peruskartassa saaren koilliosaan oli rakennettu kaksi taloa ja sähkölinja tuli Korvenmaasta Suolaamonkarin kautta. Vuonna 1991 tilanne oli sama ja nykyään koillisrannalla on yksi vapaa-ajanasunto enemmän. Saaren pellot ovat niittyyntyneet. Saaren etelärannalla on perinteinen silakkarysäpaikka.

Pyytistä 80 metriä lounaaseen sijaitsevaa hyvin pientä Suolaamonkaria kutsutaan myös Pyytinkariksi. Pyytinkarissa on toiminut vuodesta 1966 lähtien Turun Pursiseura ry:n vanhin saaritukikohta. Saaressa vierailee vuodessa noin 600 venettä. Suolaamonkari-nimi on peräisin ajasta, jolloin saari toimi saaristolaisten kalankeruuasemana.

Lähteet
-------

1. 1 2 3 4 5  Pyytti Karttapaikassa *Karttapaikka*. Maanmittauslaitos. Viitattu 6.4.2019.
2. 1 2  "Liite 1", *Ilman kiinteää tieyhteyttä olevat pysyvästi asutut saaret*, s. 109–110. Alueiden kehittäminen 26/2010. Työ- ja elinkeinoministeriö, 2010. ISSN 1797-3562 ISBN 978-952-227-374-1. Teoksen verkkoversio (pdf) (viitattu 6.4.2019).
3. ↑  Rymättylän reitti - y/a Isla (pdf) *kuljetus-savolainen.fi*.  25.09.2018. Kuljetus-Savolainen Oy. Viitattu 6.4.2019.
4. 1 2  Pakinaisten saaristo *ymparisto.fi*.  12.8.2013. Varsinais-Suomen ELY-keskus. Viitattu 6.4.2019.
5. ↑  Taponen, P. & Luukkonen, A.: *Peruskartta* 1:20 000. Pakinainen N:o 1041 11.  (kartoitus 1965) Helsinki: Maanmittaushallitus, 1968.  Peruskartta Maanmittauslaitoksen Vanhat painetut kartat -verkkopalvelussa (jpg) (viitattu 7.4.2019)
6. ↑  *Peruskartta* 1:20 000. Pakinainen N:o 1041 11.  (kartoitus 1981) Helsinki: Maanmittaushallitus, 1984.  Peruskartta Maanmittauslaitoksen Vanhat painetut kartat -verkkopalvelussa (jpg) (viitattu 7.4.2019)
7. ↑  *Peruskartta* 1:20 000. Pakinainen N:o 1041 11.  (kartoitus 1991) Helsinki: Maanmittaushallitus, 1991.  Peruskartta Maanmittauslaitoksen Vanhat painetut kartat -verkkopalvelussa (jpg) (viitattu 7.4.2019)
8. ↑  Lausunto veneiden kiinnityspoijujen ja rantalaitureiden pysyttämisestä Suolaamonkarilla *Ympäristö- ja rakennuslautakunta Pöytäkirja 20.03.2019/Pykälä 23*. Naantali:  Naantalin kaupunki. Viitattu 7.4.2019.
9. ↑  Pyytinkari *turunpursiseura.fi*. Turku:  Turun Pursiseura ry. Viitattu 7.4.2019.